RO Jurnalul Ofícial al Uniunii Europene 147

31997D0620



JURNALUL OFÍCIAL AL UNIUNII EUROPENE

DECIZIA COMISIEI

din 16 septembrie 1997

privind anumite măsuri de protecție cu privire la anumite produse pescărești originare din China și de modificare a Deciziei 97/368/CE a Comisiei

(Text cu relevanță pentru SEE)

(97/620/CE)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Directiva 90/675/CEE a Consiliului din 10 decembrie 1990 privind stabilirea principiilor care guvernează organizarea controalelor sanitar-veterinare pentru produsele introduse în Comunitate din țări terțe (1), astfel cum a fost modificată ultima dată prin Directiva 96/43/CE (2), în special articolul 19,

întrucât, la importul de cozi de langustă preparate provenite de la o unitate de prelucrare din China, s-a detectat prezența Vibrio cholerae;

întrucât prezența Vibrio cholerae în alimente este rezultatul unor practici de igienă greșite înainte și/sau după prelucrarea alimentelor și prezintă un potențial risc pentru sănătatea umană;

întrucât, din această cauză, nu mai trebuie permise importurile de produse de la unitatea în cauză din China;

întrucât inspecțiile comunitare în China și rezultatele controalelor efectuate la punctele de control la frontiera Comunității au demonstrat că există riscuri potențiale pentru sănătate legate de producția și prelucrarea produselor pescărești;

întrucât Decizia 97/368/CE a Comisiei privind anumite măsuri de protecție cu privire la anumite produse pescărești originare din China (3), astfel cum a fost modificată prin Decizia 97/587/CE (4), prevede interzicerea importului de produse pescărești proaspete originare din China și impune cerința ca produsele pescărești congelate sau prelucrate originare din China să fie supuse, în mod sistematic, unui examen microbiologic;

întrucât Decizia 97/368/CE trebuie revizuită până la 30 septembrie 1997 și, pe baza constatărilor recente, este necesară prorogarea măsurilor stabilite de acea decizie până la 28 februarie 1998;

întrucât măsurile prevăzute de prezenta decizie sunt conforme cu avizul Comitetului permanent veterinar,

ADOPTĂ PREZENTA DECIZIE:

Articolul 1

Prezenta decizie se aplică produselor pescărești, proaspete, congelate sau prelucrate, originare din China.

Articolul 2

Statele membre interzic importul de produse din pește sub orice formă provenite de la următoarea unitate din China: Yangcheng Fengbao Aquatic Food Co. Ltd. (Nr. codului întreprinderii: 3200/02226).

Articolul 3

La articolul 6 din Decizia 97/368/CE, data de 30 septembrie 1997 se înlocuiește cu 28 februarie 1998.

Articolul 4

Statele membre modifică măsurile pe care le aplică cu privire la importurile originare din China pentru a se conforma prezentei decizii. Statele membre informează de îndată Comisia cu privire la aceasta.

Articolul 5

Toate cheltuielile ocazionate de aplicarea prezentei decizii sunt suportate de expeditor, destinatar sau de mandatarul acestora.

Articolul 6

Prezenta decizie se adresează statelor membre.

Adoptată la Bruxelles, 16 septembrie 1997. Pentru Comisie Franz FISCHLER Membru al Comisiei

(1) JO L 373, 31.12.1990, p. 1.

(2) JO L 162, 1.7.1996, p. 1.

(3) JO L 156, 13.6.1997, p. 57.

(4) JO L 238, 29.8.1997, p. 45.